El Grup Scout Impeesa 243 de Burjassot lliura prop de 500 quilos d’aliments a Cáritas i el Banc d’Aliments Kanguros
2025-07-24

La II Campanya de recollida d’aliments que ha dut a terme el Grup Scout Impeesa 243 de Burjassot en aquest Nadal ha finalitzat amb el lliurament dels prop de 500 quilos d’aliments no peribles recollits a dues entitats socials de Burjassot.

Cáritas i el Banc d’Aliments Kanguros han sigut els beneficiaris d’aquests aliments, a més dels joguets que també han aportat els veïns de Burjassot. Aquestes entitats han sigut les encarregades de distribuir-los entre les famílies del municipi que més ho necessiten.